Euroopa Liidu Teataja L 108 , 13/05/1995 Lk 0084 - 0086



Komisjoni otsus, 4. mai 1995, millega kehtestatakse ühtsed kriteeriumid erandite lubamiseks teatavatele piimapõhiseid tooteid valmistavatele ettevõtetele (95/165/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. juuni 1992. aasta direktiivi 92/46/EMÜ, milles sätestatakse toorpiima, kuumtöödeldud piima ja piimapõhiste toodete tootmise ja turustamise sanitaareeskirjad, [1] viimati muudetud Austria, Soome ja Rootsi ühinemisaktiga, eriti selle artikli 11 lõiget 2, ning arvestades, et: liikmesriigid on saatnud komisjonile vastavalt direktiivi 92/46/EMÜ artikli 11 lõike 1 teisele lõigule teabe, mida nad peavad vajalikuks ühtsete kriteeriumide kehtestamiseks teatavatele piimapõhiseid tooteid valmistavatele ettevõtetele erandite lubamiseks; piimapõhiste toodete ja tootmisprotsesside mitmekesisust silmas pidades tuleks võtta aluseks piima üldkogus, mida ettevõte kasutab teataval aastal ühe või mitme piimapõhise toote valmistamisel; vastuvõetud kriteerium kajastab ettevõtte piiratud tootmistingimusi; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 92/46/EMÜ artikli 11 lõikega 2 ettenähtud ühtsed kriteeriumid erandite lubamiseks direktiivi 92/46/EMÜ artikli 7 A osa lõikest 2 ja artikli 14 lõikest 2 teatavatele piimapõhiseid tooteid valmistavatele ettevõtetele on kehtestatud käesoleva määruse A lisas. Kõnealuseid erandeid lubatakse ainult siis, kui need ei mõjuta tootmise hügieeninõudeid. Artikkel 2 Direktiivi 92/46/EMÜ artikli 11 lõikega 2 ettenähtud ühtsed kriteeriumid erandite lubamiseks direktiivi 92/46/EMÜ B lisa I ja V peatükist teatavatele piimapõhiseid tooteid valmistavatele ettevõtetele on kehtestatud käesoleva määruse B lisas. Kõnealuseid erandeid lubatakse ainult siis, kui need ei mõjuta tootmise hügieeninõudeid. Artikkel 3 Käesolevat otsust kohaldatakse alates 1. jaanuarist 1996. Artikkel 4 Käesolev otsus on adresseeritud liikmesriikidele. Brüssel, 4. mai 1995 Komisjoni nimel komisjoni liige Franz Fischler [1] EÜT L 268, 14.9.1992, lk 1. -------------------------------------------------- A LISA Direktiivi 92/46/EMÜ artikli 11 lõikega 2 ettenähtud ühtsed kriteeriumid erandite lubamiseks direktiivi 92/46/EMÜ artikli 7 A osa lõikest 2 ja artikli 14 lõikest 2 teatavatele piimapõhiseid tooteid valmistavatele ettevõtetele 1. Ettevõtted peavad alles hoidma dokumendid, mille põhjal saab kindlaks määrata eelmise aasta jooksul nende poolt töödeldud piima koguse. Ettevõtted peavad suutma esitada need dokumendid pädevale asutusele kontrollimiseks. 2. Ettevõtted peavad olema eelneval aastal töödelnud alla 500000 liitri piima või peavad esitama pädevale asutusele kirjaliku kohustuse, et aasta jooksul töödeldav kogus on sellest väiksem. 3. Ettevõtted peavad esitama pädevale asutusele kirjaliku taotluse direktiivi 92/46/EMÜ artikliga 11 ettenähtud erandi lubamiseks. Olenemata eriteabest, mida pädev asutus võib nõuda, peab olema taotlustesse märgitud: - ettevõtte nimi ja aadress, - taotluse esitamise aastale eelneva aasta jooksul töödeldud piima kogus või kohustus mitte töödelda aastas üle 500000 liitri piima, - ettevõtte töödeldud piimakoguse kindlaksmääramiseks vajalike dokumentide laad, - taotluse esitamise aastale eelneva aasta jooksul ettevõtte poolt valmistatud piimapõhiste toodete tüüp ja kogus, - ettevõtte soovitav erandi liik. Lisaks sellele peavad taotlused sisaldama kohustust teavitada pädevat asutust kirjalikult viivitamata, kui ettevõte ei vasta enam käesoleva lisa punktis 2 sätestatud kriteeriumile. -------------------------------------------------- B LISA Direktiivi 92/46/EMÜ artikli 11 lõikega 2 ettenähtud ühtsed kriteeriumid erandite lubamiseks direktiivi 92/46/EMÜ B lisa I ja V peatükist teatavatele piimapõhiseid tooteid valmistavatele ettevõtetele 1. Ettevõtted peavad alles hoidma dokumendid, mille põhjal saab kindlaks määrata eelmise aasta jooksul nende poolt töödeldud piima koguse. Ettevõtted peavad suutma esitada need dokumendid pädevale asutusele kontrollimiseks. 2. Ettevõtted peavad olema eelneval aastal töödelnud alla 2 miljoni liitri piima või peavad esitama pädevale asutusele kirjaliku kohustuse, et aasta jooksul töödeldav kogus on sellest väiksem. 3. Ettevõtted peavad esitama pädevale asutusele kirjaliku taotluse direktiivi 92/46/EMÜ artikliga 11 ettenähtud erandi lubamiseks. Olenemata eriteabest, mida pädev asutus võib nõuda, peab olema taotlustesse märgitud: - ettevõtte nimi ja aadress, - taotluse esitamise aastale eelneva aasta jooksul töödeldud piima kogus või kohustus mitte töödelda aastas üle 2 miljoni liitri piima, - ettevõtte töödeldud piimakoguse kindlaksmääramiseks vajalike dokumentide laad, - taotluse esitamise aastale eelneva aasta jooksul ettevõtte poolt valmistatud piimapõhiste toodete tüüp ja kogus, - ettevõtte soovitav erandi liik. Lisaks sellele peavad taotlused sisaldama kohustust teavitada pädevat asutust kirjalikult viivitamata, kui ettevõte ei vasta enam käesoleva lisa punktis 2 sätestatud kriteeriumile. --------------------------------------------------